नई दिल्ली. जब प्यार का दुश्मन सारा जहां बन जाता है तो जो भी सहारा दे वो भगवान से कम थोड़े ही होता है. वहीं, अगर भगवान खुद आपकी रक्षा में तैयार रहें तो आप क्या कहेंगे. कहते हैं जिनका कोई नहीं होता उनका भगवान होता है. इस बात को सच साबित करता है हिमाचल में कुल्लू जिला के शांघड़ गांव का शंगचूल महादेव मंदिर. यहां प्रेमी जोड़ों को न सिर्फ शरण दी जाती है बल्कि उनकी रक्षा भी की जाती है, उन्हें मेहमान के तौर पर मंदिर परिसर में रखा जाता है. प्रेमी जोड़े के रिश्तेदार तो दूर यहां तक कि पुलिस को भी अंदर आने की इजाजत नहीं होती है.